Document ID: 31990R0246

KOMISSION ASETUS (ETY) N:o 246/90,
annettu 30 päivänä tammikuuta 1990,
tietyistä lisäyksistä hedelmä- ja vihannesalan täydentävän kaupan järjestelmän soveltamista koskeviin yksityiskohtaisiin sääntöihin latva-artisokkien, porkkanoiden, mansikoiden, salaattien, melonien, syötäväksi tarkoitettujen viinirypäleiden ja tomaattien osalta annetun asetuksen (ETY) N:o 3946/89 muuttamisesta sekä sen säännösten ulottamisesta koskemaan siloendiivejä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon tuoreiden hedelmien ja vihannesten täydentävän kaupan järjestelmän soveltamista koskevista yleisistä säännöistä 23 päivänä lokakuuta 1989 annetun neuvoston asetuksen (ETY) N:o 3210/89(1) ja erityisesti sen 9 artiklan,
sekä katsoo, että
komission asetuksessa (ETY) N:o 816/89(2) vahvistetaan hedelmien ja vihannesten kaupassa sovellettavaan täydentävään järjestelmään 1 päivästä tammikuuta 1990 alkaen kuuluvien tuotteiden luettelo; latva-artisokat, porkkanat, mansikat, salaatit, melonit, syötäviksi tarkoitetut viinirypäleet ja tomaatit sekä siloendiivit kuuluvat näihin tuotteisiin,
komission asetuksessa (ETY) N:o 3944/89(3), sellaisena kuin se on muutettuna asetuksella (ETY) N:o 245/90(4), annetaan täydentävän kaupan järjestelmän tuoreiden hedelmien ja vihannesten kauppaan soveltamista koskevat yksityiskohtaiset säännöt,
komission asetuksessa (ETY) N:o 3946/89(5) vahvistetaan edellä mainituille tuotteille asetuksen (ETY) N:o 3210/89 2 artiklan mukainen I ajanjakso tammikuuksi 1990; toisaalta komission asetuksessa (ETY) N:o 3945/89(6) vahvistetaan siloendiiveille II ajanjakso tammikuuksi 1990; Espanjasta muille yhteisön markkinoille kuin Portugaliin suuntautuvien lähetysten tulevaisuudennäkymien sekä markkinatilanteen vuoksi olisi I ajanjakso vahvistettava kaikille edellä mainituille tuotteille helmikuuksi 1990; tämän vuoksi olisi tuotteet, joita samat yksityiskohtaiset säännöt koskevat, koottava yhteen ja muutettava asetus (ETY) N:o 3946/89 sen mukaisesti, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3946/89 seuraavasti:
1 Korvataan 1 artikla seuraavasti:
"1 artikla
CN-koodiin 0702 00 10 kuuluvien tomaattien, CN-koodiin 0705 11 90 kuuluvien keräsalaattien, CN-koodiin 0705 19 00 kuuluvien muiden salaattien kuin keräsalaattien, CN-koodiin ex 0706 10 00 kuuluvien porkkanoiden, CN-koodiin 0709 10 00 kuuluvien latva-artisokkien, CN-koodiin 0806 10 15 kuuluvien syötäviksi tarkoitettujen viinirypäleiden, CN-koodiin 0807 10 90 kuuluvien melonien ja CN-koodiin 0810 10 90 kuuluvien mansikoiden sekä CN-koodiin ex 0705 29 00 kuuluvien siloendiivien osalta asetuksen (ETY) N:o 3210/89 2 artiklassa tarkoitetut ajanjaksot vahvistetaan liitteessä."
2 Korvataan liite tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä helmikuuta 1990.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä tammikuuta 1990.

Labels: 3
18
17